2022. gada 10. februārī

Latvija otro reizi vēsturē izcīna olimpisko bronzu komandu stafetē

Ceturtdien, 10. februārī XXIV Ziemas olimpiskās spēles kamaniņu sportā noslēdzās ar komandu stafeti, kurā Latvijas valsti pārstāvēja Elīza Tīruma, Kristers Aparjods, un Mārtiņš Bots/Roberts Plūme.

Latvijas komanda uz starta devās ar 12. kārtas numuru un par līdera pozīcīju cīnījās pret Krievijas olimpisko komandu, apsteidzot to par 0.313 sekundēm un XXIV Ziemas olimpiskajās spēlēs nodrošinot sev vietu uz goda pjedestāla trešā pakāpiena.

Vēl vienu olimpisko zelta medaļu savai kolekcijai pievienoja visi četri Vācijas komandas pārstāvji: Nātālija Gaizenbergere, Johaness Ludvigs un Tobiass Vedls/Tobaiss Arlts, kuri komandu stafetē uzstādīja jaunu trases rekordu. Savukārt sudraba godalga, vāciešiem piekāpjoties vien par 0.080 sekundēm, austriešiem ar Madeleini Egli, Volfgangu Kindlu un duetu Štoju/Kolleru tās sastāvā.

“*Balss ir nobļauta. Emocijas ir vārdiem neaprakstāmas. Izcīnījām bronzu! Tas ir lielisks noslēgums Olimpiskajām spēlēm, šai sezonai un četrgadei. Ja godīgi izanalizēt braucuenus tagad nevaru. Redzēju, ka Elīzai un Botam/Plūmem bija kļūda pēc 13. viržās, bet tas šobrīd ir mazsvarīgi, jo mums ir medaļa. Mēs visi esam priecīgi un lepni par mūsu sportistiem. Mums ļoti, ļoti gribējās medaļas Olimpiskajās spēlēs. Mēs esam priecīgi, ka beidzot tas pēc astoņu gadu pārtraukuma izdevās! Tagad pacilātā noskaņojumā varam atgriezties mājās! Mēs vienkārši esam laimīgi! Jākrāmē mantas un pēc piecām stundām mēs dodamies uz lidostu. Cerams, ka Rīgā būs daudz sagaidītāju!*” pēc bronzas medaļas izcīnīšanas komandu stafetē komentē Kristaps Mauriņš.

*XXIV Ziemas olimpisko spēļu komandu stefetes rezultāti*

|  |  |  |
| --- | --- | --- |
| Vieta | Valsts | Rezultāts |
| 1. | Vācija | 3:03.406 |
| 2. | Austrija | +0.080 |
| 3. | Latvija | +0.948 |

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456